VENDIM
Nr. 607, datë 27.10.2017

PËR KALIMIN E MJEDISEVE
TË NDËRTESËS “GODINA E INOVACIONIT” NË PËRGJEGJËSI ADMINISTRIMI TË
AGJENCISË KOMBËTARE TË SHOQËRISË SË INFORMACIONIT (AKSHI)

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë
22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i
Ministrave

VENDOSI:

1. Mjediset e ndërtesës “Godina e inovacionit”, me numër pasurie 1/12, zona kadastrale 8160, rruga
“Papa Gjon Pali”, nr. 3, kalojnë në përgjegjësi administrimi tek Agjencia Kombëtare e Shoqërisë së
Informacionit, për mjedise pune, për ushtrimin e veprimtarisë së saj administrative, sipas planimetrisë, dhënë në anekset bashkëlidhur këtij vendimi, si më poshtë vijon:
- Aneksi 1, në katin nëntokë (-1), Agjencisë Kombëtare të Shoqërisë së Informacionit i kalojnë në përgjegjësi  administrimi  sipërfaqja  546  (pesëqind  e  dyzet  e  gjashtë)  m²,  sipërfaqja  490  (katërqind  e
nëntëdhjetë) m² dhe sipërfaqja 535 (pesëqind e tridhjetë e pesë) m².
- Aneksi 2, në katin përdhes (0), Agjencisë Kombëtare të Shoqërisë së Informacionit i kalojnë në
përgjegjësi administrimi sipërfaqja 937 (nëntëqind e tridhjetë e shtatë) m², sipërfaqja 90 (nëntëdhjetë) m², sipërfaqja 90 (nëntëdhjetë) m² dhe sipërfaqja 454 (katërqind e pesëdhjetë e katër) m².
- Aneksi 3, në katin e parë (1), Agjencisë Kombëtare të Shoqërisë së Informacionit i kalojnë në përgjegjësi administrimi sipërfaqja 815 (tetëqind e pesëmbëdhjetë) m², sipërfaqja 371 (treqind e shtatëdhjetë
e një) m² dhe sipërfaqja 385 (treqind e tetëdhjetë e pesë) m².
- Aneksi 4, në katin e dytë (2), Agjencisë Kombëtare të Shoqërisë së Informacionit i kalojnë në
përgjegjësi administrimi sipërfaqja 700 (shtatëqind) m² dhe sipërfaqja 871 (tetëqind e shtatëdhjetë e një) m².



2. Në katin e parë (1), mjedisi me sipërfaqe 815 (tetëqind e pesëmbëdhjetë) m2 t’i jepet në përdorim për një  afat  të  pacaktuar  Autoritetit  Kombëtar  për  Certifikimin  Elektronik  dhe  Sigurinë  Kibernetike (AKCESK), për ushtrimin e veprimtarisë së tij administrative.
3. Në katin e parë (1), mjedisi me sipërfaqe 371 (treqind e shtatëdhjetë e një) m2 t’i jepet në përdorim deri
më  31  dhjetor  2018  qendrës  “Protik  ICT  Resource  Center”  për  ushtrimin  e  veprimtarisë  së  saj
administrative.
4. Në katin e parë (1), mjedisi me sipërfaqe 385 (treqind e tetëdhjetë e pesë) m2 t’i jepet në përdorim për
një afat të pacaktuar Komisionit të Prokurimit Publik për ushtrimin e veprimtarisë së tij administrative.
5. Në katin e dytë (2), mjedisi me sipërfaqe 700 (shtatëqind) m2  t’i jepet në përdorim për një afat të
pacaktuar Autoritetit Shtetëror për Informacionin Gjeohapësinor (ASIG), për ushtrimin e veprimtarisë së tij administrative.
6. Vendimi nr. 34, datë 20.1.2016, i Këshillit të Ministrave, “Për dhënien në përdorim, pa shpërblim, të një sipërfaqeje prej 871 m2, në përgjegjësi administrimi të Autoritetit Shtetëror për Informacionin Gjeohapësinor (ASIG), projekti “Innovation Hub”, shfuqizohet.
7. Vendimi nr. 974, datë 2.12.2015, i Këshillit të Ministrave, “Për kalimin në përgjegjësi administrimi të
Autoritetit Shtetëror për Informacionin Gjeohapësinor (ASIG) e të Agjencisë Kombëtare të Shoqërisë së
Informacionit (AKSHI) dhe në përdorim të Autoritetit Kombëtar për Certifikimin Elektronik (AKCE) e të
Agjencisë Kombëtare për Sigurinë Kompjuterike (ALCIRT), të mjediseve të ndërtesës (godinës) “Ish-
Inima”, shfuqizohet.
8. Institucioneve të cilat kanë në përgjegjësi administrimi apo në përdorim mjediset e godinës, u ndalohet të ndryshojnë destinacionin e pronës, t’i tjetërsojnë ato apo t’ua japin në përdorim të tretëve.
9. Ngarkohen Kryeministria, Agjencia Kombëtare e Shoqërisë së Informacionit dhe kryeregjistruesi i
Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI

